Георги Марков пред ПИК: Докладът на ЕК не е отрицателен или...\n10 месеца приличаме на погребална агенция. Броят на починали, заразени и тези в реанимация с дихателни апарати, расте. С чумата изкарахме пролетта, лятото и есента. Чака ни жестока зима – най-жестоката от Втората Световна война – мор, социална изолация, невъзможност за пътуване, фалити. Това ще е зимата на анулираните полети, на затворените граници, на затворените театри, кина, стадиони, концертни зали. Нищо не може да се планира – нито в бизнес, нито в личен план. КАТО ЧЕ ЛИ ЩЕ СИ УМРЕМЕ С МАСКИ.\nКоронавирусът поставя не само хуманитарни и медицински, но и политически въпроси, на които чакаме отговор от големите началници в Брюксел. В крайна сметка – вирусът от пазара в Ухан ли тръгна, или, както твърдят видни професори, а и става все по-очевидно, че е манипулиран – от лаборатория.\nКой го изпусна или кой го ПУСНА? Защо европейските началници със своите огромни апарати от дипломати, разузнавачи и съгледвачи не биха поне камбаната така, както я бият за върховенството на закона и правото, че се задава небивала чума, та поне да затворим въздушното пространство на Европа за самолетите от Китай? Защо поне не биха камбаната, ако не друго, поне маски да си ушием.\nИстината е, че в Европа дори Франция нямаше маски. Бяхме абсолютно беззащитни.\nНа фона на проблемите с чумата се задава и нова мигрантска вълна. Кланетата на християни в Европа продължават. Само преди месец във Франция шофьор на автобус беше жестоко убит за това, че е направил бележка на мигранти да си сложат маска. Преди дни с мачете отново клаха християни.\nУважаеми читатели на агенция ПИК, продължавам да считам,...\nНа този фон очаквахме да чуем решение на тези въпроси от двата европейски доклада. За съжаление, те бяха от безсрамни, по-безсрамни и от цинични – по-цинични!\nВ доклада на Урсула се отделя най-значимо място за защита на гей общностите – гейове, лесбийки, бисексуални, трисексуални, многосексуални, транссексуални и т.н. сексуални. Госпожата размахва пръст на Полша защо е направила свободни от тези люде зони – ами защото полският народ, католическа и християнска Полша, с 50+1% избра такова правителство.\nГоспожата е германка. Тя и дума не казва за пролятата кръв във Франкфурт, за пролятата кръв в Берлин, Висбаден, Ройтлинген, Кемниц, Фрайбург, Кандел, Кьотен…\nЕдно „Бог да прости!“ не каза за жертвите…Разбра, че Пакта за миграция Меркел-Юнкер-Сорос за квотите претърпя провал и затова измисли нов план – тези страни, които не приемат квоти, да плащат на тези с неолиберални правителства, които приемат.\nЧитателите на ПИК трябва да знаят, че заседанието на върха на ЕС миналата седмица се провали не защото е болен бодигардът на Жан-Мишел и той е под карантина, а защото Пактът на Урсула, под диктовката на Меркел, беше категорично отхвърлен от Чехия, Полша и Унгария. Техните премиери на часа отидоха при Урсула в Брюксел. Орбан го нарече „стария пакт за мигранти в нови дрехи“. Австрия също отказа да го приеме.\nА сега за доклада за върховенството на закона и правото на Верчето Юрова, който Виктор Орбан сполучливо нарече „на върховенството на изнудването“.\nВерчето отговаря за ЦЕННОСТИТЕ В ЕС. Нима, уважаеми читатели на ПИК, има по-голяма ценност от живота и здравето на европейските граждани? Верчето обаче по тази тема не говори - за пролятата християнска кръв в Европа, за изнасилените от ислямистите малолетни, не говори и за жертвите от чумата, за която безспорна вина имат брюкселските бюрократи.\nТя се кахъри на първо място и най-вече за демокрацията в Унгария. И, за да подгрее доклада, даде интервю в либералката „Шпигел“, в което нарече унгарската демокрация болна.\nА да видим защо е болна: Болна е, защото в неолибералната социалистическа глава на Верчето е неприемливо Орбан да е християнин, да е баща на пет деца, да не приема джендър-идеологията, да утвърждава традиционния брак, да дава по 33 000 евро за трето новородено дете, да дава 6 години отпуск по майчинство, да има бум на раждаемостта – да има 45 000 бебета за първото полугодие на тази години повече от миналата, да има бум на браковете между мъж и жена – 46% повече, затова, че държавата му е сигурна – няма миграция на ножа, изнасилвания на малолетни, стрелби по улиците и атентати – просто страната е сигурна.\nА сега да видим кахърите на Верчето за България – проблем имало с главния прокурор Иван Гешев, че бил недосегаем и безконтролен. Абе, госпожо – сляпа и глуха ли си, та не си чула, че не Аврам Бакалина, а българският Конституционен съд излезе с тълкувателно решение, че българският главен прокурор въобще не е недосегаем и безконтролен и има механизъм да носи отговорност ако, недай си Боже, извърши престъпление, то той може да бъде разследван от всеки прокурор в България. Затова и предложението на ГЕРБ да има прокурор, наблюдаващ главния, се оказа безсмислено след това тълкуване.\nПреписвайки докладите от НПО-тата на Сорос в България, Верчето прояви очевиден двоен стандарт. Ако в България има нещо, с което е нарушено правото, това е поведението на президента Радев. Ама за него Верчето мълчи, нали е социалистка! Да, ама е юристка и сега да си отвори ушите, та да чуе въпросите на един бивш конституционен съдия от България и действащ депутат от гражданската квота на ГЕРБ:\nГоспожо, що за върховенство на правото е държавен глава в парламентарна република да иска разпускане на парламента, след като Конституцията такова нещо не предвижда? Що за идиотщина е държавен глава в парламентарна република да иска предсрочно прекратяване мандата на парламента, който е избран за 4 години и на правителството, което разполага с парламентарно мнозинство? Възможно ли е да каже, че избраният от над 3,5 млн. българи парламент вече не съществува, а е на площада? Възможно ли е да иска оставката на главен прокурор, при положение,че прокуратурата в България е част от съдебната власт?\nУважаеми читатели на ПИК, старата европейска комисия под егидата на Меркел, Юнкер и Тимерманс, тръгна да погребва християнска Европа, а тази на Урсула ще загаси последна лампата.\nКолкото до духа на доклада за върховенството на правото, обективността налага да признаем, че съветските другари бяха по-деликатни от брюкселските либерали. Едни партии нарекоха доклада отрицателен, други положителен, а аз го наричам отвратителен - доклад, тенденциозен, неверен, преписващ НПО-тата на Сорос - апогей на двойните стандарти.


Възрастови промени при стареене на нервната система - Novinite.bg - Новините от България и света\nВъзрастови промени при стареене на нервната система\n15 декември 2011, четвъртък / 09:45; Коментари: 0\nСтареенето се характеризира с прогресивни дегенератини промени в тъканната организация и функция. Стареенето увеличава вероятността за смърт. Много изследвания са проведини, с цел да бъде намерена причина за забавяне или избягване на процесите на стареене. Анализирани са факторите от околната среда, както и генетичните такива.\nПо своята същност нервната система е уникална и високо специализирана. Отделен неврон или ядро в нервната система може да има коренно различна структура, действие и реакция в сравнение с близко разположените й структури.\nДобре е да се отбележи, че анатомично и физиологично невроните са много по-добре познати в сравнение с тази част от нервната система, която има предимно поддържаща структура.\nОписани са множество невроанатомични алтернации, които съпътстват процесите на стареене. Голяма част от тези процеси се появяват при много млади хора, както и при възрастните.\nПоявата на промени, характерни за стареенето, при малди индивиди се счита несъмнено за патология. Съдейки по честотата на тяхната изява при възрастните индивиди – може да се каже, че промените в нервната система са нормално съпътстващи стареенето процеси. Редно е процесите, водещи до стареене, да се разглеждат като физиологични, а не като патофизиологични състояния.\nВ периферните нерви на човека се забелязва увеличаване на съединителната тъкан, както и редуциране на големината на кръвоносните съдове. Тези промени започват да настъпват около четвъртата декада от живота и са свързани с пролиферация на ендотела и хилинизация на кръвоносните съдове с увеличение на ендопериневриума – нарушаване и очевидно изместване на части от нервната система със съединителна тъкан. Благодарение на градуиращата редукция на снабдяването с кръв и увеличението на обема на съединителната тъкан настъпва редукция на нервни влакна, особено на аксони.\nВ началото на 50-те години от живота скоростта, с която работи нервната система, е леко, но прегресиращо намаляваща.\nПри опити с плъхове е наблюдавано постепенно увеличаване на скоростта на провеждане на периферните неврони в предиода на растеж, последващо от намаляване на тази им активност след достигане до полова зрялост.\nБроят на нервни влакна в дорзалните и вентрални коренчета, на нивото на осми и девети гръден прешлен, както и броят на нервните влакна, влизащи в състава на ганглиите на дорзалните коренчета, показват намаляване на броя на миелинизираните влакна след петата декада от живота.\nВсъщност при нормално остаряване метаболитната активност на периферните неврони е нарушена.\nПри проведени изследвания с мишки е установено, че при младите индивиди има много по-бърза целуларна пролиферация и много по-малка загуба на миелин в сравнение с по-старите индивиди.\nВ друг доклад се описва, че при по-възрастни индивиди много по-общо и екстензивно са изразени ретроградните дегенерационни процеси, с сравнение с по-млади животни. При по-възрастните метаблизмът протича значително по-бавно. При последните се забелязва намаление на броя влакна.\nКлетките, намиращи се в дорзалните коренчета при човека, също както и тези при котки и плъхове претърпяват мастна дегенерация, която засяга Нисловите гранулации, както и увреждане на неврофибриларната мрежа. Клетките стават мехуроподобно издути, при което се увреждат. Направени проучвания на тази част от нервната система не отчитат разлики при млади и възрастни пациенти. Наличие на атипични клетки в тези ганглии може да се наблюдава през всички възрасти.\nВ автономни ганглии с наличие на увеличена интерстициална тъкан при човека са описани някои дегенеративни промени като невронофагия, хиалинна дегенерация, пигментации, нуклеарни промени, вакуолизации и пълни или частични клетъчни деструкции.\nЕдин от тези пигменти е липофусцина – вещество много по-близко до восъците, отколкото до меланина. За сравнение може да се посочи, че при проведени изследвания с кучета този пигмент е намерен само при животни, които са на възраст над 10 години, докато при хората липофусцина се среща в много широк възрастов диапазон – от 7- до 92-годишни (възраст на участвалите в изследването).\nНаличието на гликоген и меланин в нервната система също оказва влияние върху функциите й.\nПромените в ЦНС са подобни на тези, осъществяващи се в ганглийните клетки. В гръбначния мозък хистологичните структури показват признаци на стареене при възраст от 30 години. При 60-годишните тези промени могат ясно да се отдиференцират. Пикноза и хроматоза на клетките от вентралният рог не се наблюдават често.\nПигментация се открива около 50-та година или по-късно. При изследване на пациенти на възраст 70-80 години съществува огромна трудност в намирането на нормални ганглийни клетки. При някои клетки промените са толкова малки, че се наблюдават като незначителни пикнотични петна. Corpora amylacea не е намерена при пациенти на възраст под 30 години. След 40-годишна възраст това явление е често срещано, особено в областта на входа на дорзалните корени.\nМного изследвания посочват, че теглото на мозъка намалява с възрастта. При проведено изследване с доброволци на възраст от 12 до 96 години, е установено, че мозъчната маса нараства до 30–34-годишна възраст. Тук трябва да се отбележи, че детерминирането на теглото на мозъка е трудно с оглед на това, че в него влиза и еглото на менингите и цереброспиналната течност.\nДоказано е, че намалението в теглото на мозъка не се дължи на промяна в съдържанието на течността.\nПри опити с плъхове е установено, че разликата в съдържанието на веществата в мозъка на младите и възрастните плъхове се основава на това, че при възрастните мозъкът съдържа повече фосфор и мазнини.\nИзследвания показват, че намаляването на броя на кортикалните неврони с възрастта се дължи на редуцирането им в супериорните темпорални гири и долната четвърт на прецентралните.\nКлетки на Пуркиние деградират с напредване на възрастта. Установено е, че клетките на Пуркиние при пациент на 92 години са с 25% по-малко в сравнение с тези при 47-годишен мъж. В друго изследване, в което участвали 63 доброволци и от двата пола на възраст 12-92 години, било установено , че при 43 от тях има дегенерационни промени в клетките на Пуркиние, които обаче винаги са свързани със съпътстващо заболяване.\nПигментацията може да се прояви на всяко едно място от мозъка. Най-константният пигмент, който обектвно отчита стареенето на нервните клетки е липофусцина. Много рядко последния се появява при индивиди, които не са в напреднала възраст. Натрупването на пигмента се появява в различно време и на различни места.\nМорфологичните и физиологичните промени в нервната система при стареене започват значително да се ускоряват при навлизане в 60-те и 70-те години.\nНамалението на теглото на мозъка е свързано с разширяването на страничните вентрикули на мозъчните бразди. Забелязва се и намаляване на невроналната популация в неокортекса – също в периода на 70-те години.\nЗагубата на неврони в лимбичната система е в пряка връзка с паметта. Допуска се и хипотезата, че загубата на мозъчното тегло е свързана с намаляване на размера и теглото на невроните, а не на загубата им. Забелязва се съществена редукция на невроналния брой в областта на substantia nigra, locus coerules, както и при базалните ядра на предния мозък.\nНе навсякъде се забелязва загуба в броя и обема на нервните клетки. Така например при locus coerules и substantia nigra загубите възлизат на около 35%, докато вестибуларните ядра и долните отливи запазват постоянен брой. След 60-тата година се забелязва и загуба на нервни клетки и миелинизирани влакна в гръбначния мозък.\nХарактерният ход на хипокампална атрофия например е около 2% на година при здрави лица.\nПостепенната загуба на памет с напредване на възрастта не може само да бъде приписана на загубата на неврони. Едно приемливо обяснение за това е възникване на нарушения в синаптичните връзки и определени критични корови структури.\nВ стареещият мозък е описана и загуба на хоризонтални невронни дендрити в третия и петия слой на неокортекса. Морфометрични изследвания в такива случаи доказват, че при клетъчна загуба остаряващите оцеляващи неврони могат да компенсират клетъчната загуба като развият нови синапси.\nС напредване на възрастта нараства възможността за образуване на невритни плаки. Последните от първоначалното си локализиране в хипокампа дифузно се разпространяват в други области. Тук е добре да се отбележи, че при умствено интактни лица плаките са доста по-редки, отколкото при болестта на Alzheimer. Отбелязва се и по-малък брой на неврофибрилерните дегенерации в хипокампа и прилежащата енторинална кора.\nКато заключение може да се посочи, че всяка молекулна структура в клетката е субект на свързани с възрастта биохимични модификации – образуване на карбонилни протеини, гликиране на захари и оксидативни липидни промени. Някои от тези субцелуларни феномени, както кумулирането на ДНК мутации и скъсяването на теломери, съдействат за процесите на остаряване. Към тях се отнасят повишеното натрупване на липофусцин в невроналната цитоплазма, на желязо и други пигменти в невроните, както и грануловакуоларните промени в стареещия хипокамп. Друг ефект на остаряването е натрупването на амилоидни плаки около нервните коренчета и дифузно – в субпиалното пространство.\nМакар че липсва връзка между възрастта на пациента и степента на изява, една от най-честите находки при възрастните пациенти е мозъчната атеросклероза. Последната е по-дифузна при хипертоници и диабетици, а локализацията й – дори и в най-малките клонове на мозъчните и малкомозъчните артерии.\nПри около 25% от лицата след 70-годишна възраст се откриват различни по брой и обем мозъчни инфаркти.\nВ днешно време е доказано възрастово обусловено паралелно снижаване на мозъчния кръвен ток и метаболизъм и повишение на мозъчното съдовосъпротивление. Редукцията на мозъчния кръвен ток е по-изразена в префронталните корови зони. Въпреки че при някои индивиди мозъчният кръвен ток и кислородният метаболизъм са нормални, у всеки от тях глюкозният метаболизъм е снижен.\nПри изследвания с ЕЕГ на пациенти в напреднала възраст е установена тенденция към забавяне на алфа-ритъма и увеличаване на бета-активността; снижават се процентите на бавновълновия сън и се наблюдава повишена интрузия на темпорални тета-ритми.\nПри невротрансмитерните промени е налице снижаване на концентрацията на ацетилхолин, норепинефрин и допамин. Редукцията на ГАМК е предимно във фронталната кора. Нормалното стареене, за разлика от болестта на Alzheimer, е свързано само с леки и непоследователни нарушения в холинергичната инервация на хипокампа и кората. Това се отнася и за ацетилхолиновото съдържание, активността на холинацетилтрансферазата в същите области и броя на холинергичните неврони в базалното ядро на Meynert и в други базални ядра на предния мозък. Тези промени отразяват намаляването на броя на клетките с възрастта, но тяхната значимост трудно може да се оцени.\nСъвременното общество предлага множество методи за забавяне на процесите на стареене. Едни от тях са научно обусловени, други се базират само на предположения.\nКогато става въпрос за предотвратяване на процесите на стареене, като най-достъпен и широкоизползван метод се посочва начинът на хранене. Природните източници на антиоксиданти се смятат за едни от най-надеждните съюзници в борбата с остаряването на организма. Клинично е доказан противотуморният ефект на каротиноидите и ликопена.\nПо данни на проучвания, проведени във Вашингтонския университет, лекарствата, използващи се за лечение на епилепсия могат да забавят процесите на стареене на нервната система, като това се обяснява с факта, че те влияят на сигналите, продуцирани от нервната система.\nСпоред някои учени калциевата хомеостаза има огромно значение за възникването и/или задълбочаването на процесите на старене на нервната система. Намалението на нивата на този елемент води след себе си промени в биохимичните и неврофизиологични процеси, които са калциево-зависими. Наблюдават се промени в поведението.\nСтериодните хормони, отделяни от ендокринните жлези, също се предполага, че оказват влияние върху процесите на стареене на нервната система. Тези предположения са на базата на изследването на чувствителността на нервната система през различните периоди на живота към нервнопротективното действие на стероидните хормони.


Виргиния Захариева: “Достатъчно е да си верен на посланието, което имаш към света” | Public Republic\n← Из “9 зайци” на Виргиния Захариева Азбуки →\nВиргиния Захариева: “Достатъчно е да си верен на посланието, което имаш към света”\n17 ноември, 2008 от Natalie · 12 Коментара\nИнтервю на Ясен Василев и Наталия Николаева с Виргиния Захариева\n“Историите могат да поучават, да поправят грешки, да просветляват сърцето и да разсейват мрака, да осигуряват психически подслон, да спомагат за промени и да лекуват рани.”\nПоводът за срещата ни с Виргиния Захариева е книгата й “9 зайци”, но всъщност интересът е към цялостната многофасетна личност на авторката – разказвач на истории, поетеса, психотерапевт, журналист.\nРазговорът с Виргиния Захариева се състои от две части – моето интервю с Виргиния и това на Ясен.\nИнтервю на Наталия Николаева с Виргиния Захариева\nАко пред Вас стои избора да създадете авторско предаване или списание – каква би била концепцията Ви за него?\nСписание за духа. За вътрешното израстване. За откриването на себе си.\nБихте ли споделили с няколко думи опита си от специализацията си в Радио Франс Ентернасионал в Париж?\nИмам няколко специализации в RFI и една във френската телевизия. Най-полезна ми беше тази по правене на културни телевизионни програми. Развивахме бързина, съсредоточеност, свободно поведение пред камерата.\nМного беше смешно, когато веднъж коментирах някакво културно събитие и в слушалките ме питаха страшни глупости, на които трябваше веднага да отговарям – примерно баба ми с колко лъжички захар си пие кафето и обичам ли да нося шапки.\nДа съм в кухнята на «Културен бульон», предаването на Бернар Пиво беше истинско откровение. От този човек се излъчва отдаденост на културата, ерудиция, професионализъм и спонтанност. Това е най-доброто културно предаване, което съм виждала.\nС какво работата Ви като създател и главен редактор на списание „P.S.“ разшири хоризонта Ви?\nСписание „P.S.“ беше по-скоро жест, отколкото списание. На корицата му пише – списание за женска духовност и интеграция между половете. Само като разбереш себе си можеш да разбереш другия.\nРаботата по „P.S.“ бе вглеждане в езика, на който си говорят мъжа и жената, в понятия като нова женственост, инициация на мъжа, равновесието, какво иска жената и от кого го иска, понятия като пътуването, алкохола, зависимостите, хомосексуализма, женското писане. Благодарна съм на този опит, защото днес мога да се интересувам по-спокойно от човека изобщо. Мъжът и жената са едно, независимо, че сме толкова различни. Едно именно в нашата индивидуалност. Всички резонираме по свой начин в пулса на земята и слънцето.\nКои от методите на аналитичната психотерапия използвате в центъра за психоанализа, медитивни техники и изкуство в «Жълтата къща»? Какви цели си поставяте с работата си там?\nАз работя по метода на телесноориентираната психотерапия. Последовател съм на неорайхианската школа и я обогатявам с източни техники за балансиране на тяло, ум и душа. Жълтата къща беше средище и на техниките създадени от индийския философ и духовен учител ОШО.\nТова са динамични медитации и терапевтични процеси за себеосъзнаване и центриране. В кабинета ми използвам терапия на петте движения разработена от моя професор Валдо Бернаскони.\nБиоенергетично дишане, чрез което се омекотяват мускулните блокове по тялото на клиента и се вади подсъзнателен материал, за осъзнаването, на който се работи с когнитивни методи. Използвам също поведенческа терапия, елементи на психодрама и арт терапия. Всеки човек е уникален и изисква творчески подход към нуждите си. Терапевтът твори свят заедно с клиента си в реалното време на сесията, в който се търсят загубени умения, измерения на личността, припомня се усещането за единство и хармония, чувството да се бъдеш себе си, да го проявяваш и да си разбиран.\nКак журналистика, психология и писане на книги се импулсират взаимно?\nТова са различни фасети в интерпретацията на света. Достатъчно е да си верен на посланието, което имаш към света. Моето е удоволствие от живота, радост и създаване на красота. Търся по-голям мащаб на всичко това.\nМедиите са средството, психологията е един от възможните прочити, а писането на книги е необходимост, задълбочаване и намиране на метафори, които въздействат по-силно. Като цяло и трите отразяват реалността.\nСтарая се да съм будна, за да го усещам, разбирам и пресъздавам в полза на себе си и на другите.\nКои са съвременните автори и журналисти, които харесвате?\nМомчил Николов, Елена Алексиева, Клариса Пинкола Естес, Ерика Джонк, Джоан Харис, Абе Кобо.\nОт хората в медиите харесвам работата на Георги Тошев, Диана Иванова, Калина Андролова, Марин Върбанов, Петър Волгин и Мира Баджева.\nТук искам да спомена цялата издателска политика на екипа на QM, ръководен от Кристияна Великова, която е явление на българския книжен и медиен пазар. Това са хора, които наистина създават трайно културен контекст с много вкус, отвореност към света и към най-доброто у нас в момента.\nКое е най-голямото предизвикателство за Вас в момента?\nДа живея тук и сега.\nИнтервю на Ясен Василев с Виргиния Захариева\nЗащо 10 години мълчание?\nПонякога сдобиването с нов език и поглед към живота отнема време. След «Кадрил късно следобед» разбрах, че е опасно да продължавам да живея така. Да пиша така. Градуса на такова писане води или до самоунищожение или до разруха наоколо. Защото е залепено за пишещия субект.\nМълчанието и отстранението към нещо, толкова важно за мен като писането ми дадоха пространство и свобода да видя в себе си и други аспекти. И съответно повече обем в интерпретацията на реалността. Когато авторът се е идентифицирал със своите причини да се изкаже и е самите тези причини, той прави малко изкуство. Остава по-малък от проблема, който иска да разреши.\nТова е изкуство, в което няма дистанция. А тя е важна, за да могат повече хора да се настанят в творбата, според възможностите си. Пред творците изискването за лична хигиена на душата стои с много по-голяма сила. Не е идеята да чистиш собствените си проблеми върху другите, пък било то и в най-изящната форма. Призванието ни е да си задаваме въпросите на тъмно, да оставаме насаме с неизвестното достатъчно, за да можем после спокойно да се занимаваме с проблема на формата, докато работим. Да знаем накъде водим читателя.\nЗащо проза, а не поезия?\nЗащото ми се разказват истории. Обичам истории. Цял живот послъгвам, докато разказвам нещо, което се е случило, за да стане още по-въздействащо. Непрекъснато досаждах на другите като им разказвах неща отпреди, защото ми се струваше, че настоящето не носи този градус, от който имам нужда. И понеже се натрупаха много истории, реших да прибера някои от тях в «9 зайци», да не се пилеят насам натам, да спра да преразказвам живота си и да отворя място за нови приключения.\nСлед стихотворението «Вътре в теб е винаги шест и половина сутринта» усетих, че няма да напиша нищо по-добро в поезията. Прищя ми се да видя целия живот, живеенето като метафора, а не да доя всеки миг за образ. В прозата има траене, процес, последователност. Усещане как всеки дъх е последван от друг.\nПрозата ме дисциплинира, държи ме по-дълго в процеса на творенето и ме води в по-дълбоки води, където има едни други риби. Не се отказвам от поезията обаче, тя е винаги тук – гореща и отзивчива да спаси някой финал. Да ме отплесне между смисъла.\nПоезията е като оргазъм, отнасям се към нея така.\nКакво предстои? Още поезия? Още проза?\nЯсно е, че ще се пише още. Пак флирт с образите – този път през киното. Сценарий може би. Продължавам да пиша есета по поръчка. Обожавам поръчките. Здраво ме раздрусват и пада и най-упоритото знание. Засега обаче имам нужда от пауза.\nЩе довърша някои материални проекти. Ще запуша спешно някои пробойни, през които ми изтича много енергия, защото творенето е просто добре управлявана енергия. Ще пътувам.\nДоколко автобиографична е 9 „Зайци”?\nНещо за модерните форми на изкуство – пърформанс, хепънинг, инсталация, мултимедия?\nПърформансът като форма много ме устройва. Инсталацията също. Там жест, звук, образ, думи си взаимодействат в реално време пред публика. Красотата на нещо, което се ражда и умира всеки следващ миг.\nВървим към мултимедия – артист, текст, образ, ембиент и публика- в спектакъл по «9 зайци» с Цветана Манева.\nЗащо по корсет на София:поетики?\nЕ, как човек да прочете текста Корсет?\nНещо за другите български писатели/поети?\nФестивалът на Ясен Атанасов «Поетики» ни събра и беше истински празник да видя пишещите си колеги на едно място, заедно с толкова много млади хора, които искат да пишат и да четат. Успехът на предаването голямото четене показва, че има интерес към българските автори. Дочакахме. По-отговорното отношение към работата ни ни дава възможност да имаме по-задълбочен интерес и към работата на другите. Ние сме едно.\nУспехът на един е успех и на другите, които работят за духовния контекст на нашето общество. Имам нужда от успех. Имаме нужда от успех. България има нужда от успех! От успели хора. Трябва да си дадем това. Да й дадем най-доброто от себе си. И да видим какво ще стане след това.\nА за българската критика?\nИма хора, които пишат интересно. Очаквам повече от младите критици. Няма добро, модерно, динамично място за критика. Трябва да се създаде. Може би вашия сайт започва да запълва тази ниша и ви благодаря, че ви има.\nА за новата българска литература?\nИма подем в нашата литература в момента. Огромното количество писане започна да изтласква нагоре и качество. Щастлива съм, че това да се случва по мое време.\nВиргиния Захариева е автор на три поетични книги “Камъкът, който не слуша реката”, “Кокошката с зашитото око” и “Кадрил късно следобед”. Критиката вижда в нейно лице един от ярките представители на écriture féminine. Поезията й е експресивна, темпераментна и непредвидима като самата авторка.\nВиргиния трудно се побира в едно поприще: Има 30 години опит във всички жанрове на журналистиката и публицистиката.\nТя пише, лови звуци, изследва дебрите на психичното. Създателка е на аудио диска “Български природни звуци”.\nТемата за уязвимостта като единствена врата за любовта поражда пърформанса й на тема “Уязвимостта – 5 движения” и документален филм със същото заглавие. Автор е на няколко инсталации – за хора и огледала, за текст и метроном, за текст и 2 тостера и за текст и доматена супа.\nПоддържа рубрика за “Психология на пространството” в списанието за дизайн “Brava Casa“ и за женска психология в сп. «Жената днес».\nЗавършила е българска литература и психология в Софийски университет «Климент Охридски». Специализирала е аналитична психотерапия в Швейцария при професор Валдо Бернаскони. Работи в областта на индивидуалната, фамилната и груповата терапия.\nГлавен редактор е на P.S. – първото джендър списание в България.\nВиргиния е основателка на духовен център за медитация и телесноориентирана терапия – “Жълтата къща – място за връщане към себе си”.\nСпортове: Плува, играе тенис, кара сноу борд, уинд сърф, академично гребане и конна езда.\nОбожава Барон Мюнхаузен, особено за умението му да се изважда сам за кокчето от водата. Когато не знае какво да прави отива на минерална баня, в планината, забърква странни чайове, бели зеленчуци, готви, рисува и танцува.\nВнучка е на градинар.\nЕтикети: Виргиния Захариева, Изкуство, Интервю\nВиргиния и нейния Корсет « ЯRсен ВасилеВ // 17 ное, 2008 //\n[...] Виргиния и нейния Корсет 17ное08 Интервю с Виргиния Захариева за Public Republic [...]\notchelnik // 17 ное, 2008 //\nИнтересна личност! Искаше ми се интервюто да не свършва…\nStasja // 18 ное, 2008 //\nблагодаря за това хубаво интервю!\nvlado-trifonov // 18 ное, 2008 //\nА пък един доказано талантлив българин рече: „ Запушете си ушите, ако разберете, че някой се опитва да прави послания”.\nВдигам и двете си ръце „за”.\nДали ще се сетите, кой е човекът?\nП.П. Впрочем, нищо лично към В.З.\nmarteniza // 19 ное, 2008 //\nНе беше ли Константин Павлов? Същият, който казва и това:\nСред Временното Време плуват малки частици от Вечното Време – като консерви-послания от всякакви хилядолетия – минали и бъдещи.\nВременното Време подлежи на бърза развала – иначе то е чудесен (и единствен) хранителен продукт за временните гении, които бързо го изяждат и още по-бързо го изхождат във вид на поеми, симфонии, картини… На мен са ми по-вкусни консервите на Вечното Време. Аз самият произвеждам такива консерви за менеподобни от бъдещи или минали хилядолетия.\nМалцина могат като него.\nvlado-trifonov // 19 ное, 2008 //\n(към marteniza) Eстествено, че е той! Кой друг би могъл с няколко изречения да казва всичко!\nНо да довърша фино подадената топка, драга Марион Колева:\n(…) „Аз съм убеден, че думите не се изхабяват толкова от честото им повтаряне, а от изпразване на реалното им съдържание или още по-лошо – от спекулативната подмяна на истината, която съдържат в себе си”.\nТочно това направиха с думичката „послание” десетки знайни и незнайни БГ-писачи, затова Константин Павлов предпочете да си запушва ушите, щом я чуе.\nА писачите му отвърнаха, като го низвергнаха. Българско! Колко българско!\nИнтересно интервю.Беше любопитно ,да усетя стремежите на тази, сложна и богата,за мен, жена.Върна ме малко назад… Накара ме да си спомня ,отново…, колко е важно да не забравям за-” лична хигиена на душата”.\nМного ми допадна цитата,с които започнахте от Клариса Пинкола Естес.\nМайя Динева // 28 ное, 2008 //\nВеликолепна авторка, нейните “9— зайци” са истинско откровение. Много искам да я поканя в предаването за жени на програма “Христо ботев”, БНР, с водеща Яна Добрева. На добър час във всичко, с което се заеме !\nвдъхновяваща писателка, вдъхновяваща българка.\nВасил Горанов // 19 ное, 2009 //\nСъгласен с Майя Динева за Зайци-те.\nЗлатина В. // 24 апр, 2010 //\nО т години чакам такива четива като на Виргиния З. Говоря с нея, срамувам се от нея, от нейната свръхинтелигентност, от умението й да говори за Нечий живот с лице. Уча се от нея. Не мога да я постигна, дори и да се надигна на пръсти. Тя е пратеничка при нас – да ни подскаже колко сме малки и уязвими човекоподобия.\nБлагодаря ти, Виргиния…


Хотели Балчик :: Хотел Селена :: Почивки Балчик :: Оферти за море :: Изгодни цени за нощувки Балчик ::\nЦени от: от 54.99 лв човек/ден\nЦени от: от 86.16 лв човек/ден\nЦени от: от 138.60 лв помещение/ден\nЦени от: от 193.60 лвпомещение/ден\nНачало> Почивки> България > Балчик / Каварна> СЕЛЕНА ***\nХотел СЕЛЕНА ***, Балчик\nРазположение: Хотел Селена се намира на главната търговска алея в Балчик, в близост до яхтеното пристанище и на около 300 метра от плажа.\nНастаняване: Хотелът предлага настаняване в двойни стаи и студиа. Всички помещения разполагат с баня с душ и сешоар, балкон, климатик, безплатен мини хладилник, сейф (4 лв/ден), телефон и телевизор с кабелна телевизия. Студията разполагат с оборудван кухненски бокс. Стаите имат морска или частична морска гледка.\nДВОЙНА СТАЯ 2+1: Приблизителна площ 20 кв.м. Максимално настаняване 2 възрастни и 1 дете.\nСТУДИО 2+1: Приблизителна площ 20 кв.м. Максимално настаняване 2 възрастни и 1 дете.\nНа разположение на гостите: Атрактивен ресторант с панорамна гледка, лоби бар, паркинг пред хотела, безжичен интернет.\nЦените в хотел Селена включват :


Ботас: Догодина ще съм много силен! - Спорт | Факти.БГ\n1 Декември, 2017 15:58 565 0\nПилотът на Mercedes Валтери Ботас обеща да бъде още по-силен през следващия сезон, когато планира да се бори и за титлата. Финландецът спечели 3 състезания в дебютната си година за Сребърните стрели, но направи и някои слаби представяния, особено след лятната пауза, заради което нямаше как да предизвика съотборника си Люис Хамилтън. Той обаче е уверен, че през 2018-а ще бъде на доста по-добро ниво.\n„Именно от тези надпревари, в които имах най-големи трудности обаче, научих най-много. Потвърждението за това бе спечелената пол позиция в Сао Пауло и представянето ми в Абу Даби. Трябва да бъда по-постоянен. И през тази година имах някои добри периоди, но и такива, през които нивото ми спадна. През зимата ще работя здраво, за да изчистя неточностите и да бъда много по-силен през 2018-а” добави той.\nЧетирикратният световен шампион във Формула 1 Люис Хамилтън разкри, че се колебае докога да продължи кариерата си. Очаква се той да подпише нов ...


Hostal La Isla - НАЙ-НИСКИ ЦЕНИ от agoda.com\nSanta Catalina, 4, Махон, Менорка, Испания, 07701\nВъз основа на 698 отзива "Very helpful and friendly little hostal"\nИнформация за Hostal La Isla\nHostal La Isla е перфектен избор за пътуващи, които желаят да почувстват духа на Менорка. Оттук гостите имат лесен достъп до всичко, което този оживен град може да предложи. Лесен е също така достъпът до места като Голф клуб Сон парк, Летище Минорка. Hostal La Isla предлага безупречно обслужване и необходимите удобства, за да удовлетвори гостите си. Хотелът осигурява безплатен WiFi достъп във всички стаи, 24-часова рецепция, съхраняване на багаж, рум-сървиз, ресторант, за да гарантира комфорта на своите гости. Всички стаи се отличават с грижливо замислени удобства, което гарантира неповторимо усещане за комфорт. Освен това в хотела можете да се възползвате от множество предложения за приятно прекарване на свободното време. С превъзходните си удобства и отличното си местоположение Hostal La Isla е идеално място, в което можете да се насладите на престоя си в Менорка.\nBudget-stay with good breakfast


Нобеловата реч на Боб Дилън | Diana.BG\nДобър вечер на всички. Изказвам най-топли поздрави към членовете на Шведската академия и към всички изтъкнати гости на събитието тази вечер.\nСъжалявам, че не мога да присъствам лично, но бъдете уверени, че духом съм с вас и за мен е чест да получа толкова престижно отличие. Да ми бъде присъдена Нобеловата награда за литература е нещо, което никога не съм си представял или предугаждал. От най-ранна детска възраст чета и поглъщам работите на онези, които са счетени за достойни за подобно отличие – Киплинг, Шоу, Томас Ман, Пърл Бък, Албер Камю, Хемингуей. Тези гиганти на литературата, чиито творби се учат в училище, пазят се в библиотеки по целия свят и за които се говори с такова въодушевление, винаги са ми правили дълбоко впечатление. Че аз се присъединявам към имената в подобен списък, е наистина отвъд думите.\nНе знам дали тези хора дори са си помисляли за честта от Нобела като такава, но предполагам, че всеки, който пише книга, стихотворение или пиеса някъде по света може да таи тази тайна мечта дълбоко в себе си. Навярно е погребана толкова дълбоко, че те дори не знаят, че е там.\nАко някой някога ми беше казал, че имам и най-дребен шанс да спечеля Нобелова награда, бих си казал, че долу-горе същият е да се кача на Луната. Всъщност, в годината, когато аз съм роден и няколко години след това, не е имало никой в света, смятан за достатъчно добър да спечели Нобел. Така че най-малкото оценявам факта, че съм в рядка компания.\nБях на път, когато научих тази изненадваща новина и ми отне доста време напълно да я осъзная. Замислих се за Уилям Шекспир, велика литературна фигура. Предполагам, че той се е възприемал като драматург. Мисълта, че не пише литература, не му е минавала през главата. Неговите слова са били предназначени за сцената. Замислени да бъдат изговаряни, а не четени. Когато той е пишел „Хамлет“, съм сигурен, че е мислил за различни неща: „Кои са правилните актьори за тези роли?“, „Как трябва да се постави това?“, „Наистина ли трябва действието да се развива в Дания?“. Неговите креативен поглед и амбиции несъмнено са били на преден план в ума му, но е имало и по-прагматични проблеми, с които е трябвало да се занимава: „Достатъчно ли е финансирането?“, „Има ли достатъчно места за патроните ми?“, „Откъде ще намеря човешки череп?“. Бих се обзаложил, че последният въпрос, вълнувал Шекспир, е бил: „Това литература ли е?“.\nКогато започнах да пиша песни като тийнейджър и дори когато започнах да ставам известен със способностите си, надеждите ми не стигаха далеч. Мислех, че парчетата ми може да бъдат чути в кафенета или барове, може би по-късно на места като „Карнеги хол“, „Лондон Паладиум“. Ако стигах далеч в мечтите си, може би си представях да направя записи и после да чувам песните си по радиото. Това беше наистина голяма награда в ума ми. Да записваш и да чуваш парчетата си по радиото би означавало, че достигаш голяма аудитория и че можеш да продължиш да вършиш онова, което си започнал.\nИ така, аз върших това дълго време. Направих десетки записи и изнесох хиляди концерти по целия свят. Но моите песни са жизненият център на почти всичко, което правя. Те изглежда са намерили място в животите на много хора, от много различни култури и аз съм благодарен за това.\nНо има едно нещо, което трябва да кажа. Като изпълнител съм свирил пред 50 хиляди зрители и пред 50 зрители – и мога да ви кажа, че е по-трудно да го правите пред 50. 50 хиляди души са личност в единствено число, но 50 – не. Всеки от тях има индивидуалност, отделна идентичност, свят в самия себе си. Те могат да възприемат нещата по-ясно. Твоята честност и как тя се отнася към дълбочината на таланта ти са поставени на изпитание. Фактът, че Нобеловият комитет е толкова малък, не ми е убегнал.\nНо, както и Шекспир, аз често съм зает с преследването на своите творчески начинания и разрешаването на всички аспекти на прагматичните житейски въпроси. „Кои са най-добрите музиканти за тези песни?“, „В правилното студио ли записвам?“, „Тази песен в правилната тоналност ли е?“. Някои неща никога не се променят, дори за 400 години.\nНито веднъж не съм имал времето да се запитам: „Литература ли са моите песни?“.\nТака че благодаря на Шведската академия – и за това, че са отделили време да обмислят именно този въпрос, и, в крайна сметка, за поднасянето на толкова прекрасен отговор.\nС най-добри пожелания към всички,\nБоб Дилън не присъства лично на церемонията по връчването на Нобеловите награди на 10 декември в Стокхолм. От негово име речта произнесе американският посланик в Швеция Азита Раджи.


Медведев и Оже-Алиасим на полуфинал в Ню Йорк - Flashnews\nнеделя, 26 септември, 03:13\nМедведев и Оже-Алиасим на полуфинал в Ню Йорк\nВторият в схемата на US Open Даниил Медведев се класира за полуфиналите на турнира. В тях той ще срещне канадецът Феликс Оже-Алиасим.\nРуснакът победи Ботик ван де Зандсхулп след 6-3, 6-0, 4-6, 7-5 след два часа и половина игра. Медведев имаше проблеми само в третия и четвъртия сет, когато нидерландецът игра по-агресивно. Руснакът реализира 13 аса и стигна до полуфиналите за трета поредна година. Загубеният сет срещу квалификанта Ван де Зандсхулп е първи за него в турнира тази година.\n„Искам да се справя по-добре от последните два пъти. През 2019-а играх финал тук и Ню Йорк е в сърцето ми“, каза Медведев.\nОже-Алиасим отстрани една от големите изненади на US Open – Карлос Алкарас. Испанският тийнейджър имаше травма и се отказа при резултат 6-3, 3-1 в полза на канадеца. Алкарас заяви, че е имал проблем в бедрото.\nОже-Алиасим стига първи полуфинал в турнир от Големия шлем в кариерата си. Досега най-доброто му представяне беше четвъртфинал на Уимбълдън.


Corporate Gifts: Инструменти за барбекю - Корпоративни и фирмени подаръци, подходящи за всеки повод. Моля разгледайте фирмените ни предложения и изберете корпоративен подарък за вашите партньори или служители!\nНачало › За дома › За градината и барбекюто › Инструменти за барбекю\nЦена с ДДС:18.62лв.18.62BGN\nСет за барбекю от 3 части от неръждаема стомана. В торбичка от нетъкан текстил.\nРазмери на торбичката: 405 x 120 x 25 мм\nЦена без ДДС:14.34лв.\nЦена с ДДС:17.21лв.\nСет за барбекю от 3 части от дърво и неръждаема стомана. В твърд полиестерен кейс.\nРазмери на кейса: 350 x 230 x 40 мм\nЦена без ДДС:15.16лв.\nЦена с ДДС:18.19лв.


Лекции по продуктова политика - Документ от документите.ком | Страница 4\nПродуктът като елемент на маркетинговия микс включва стоките, но включва и други продукти, които не са стоки. И стоките и нестоките могат да имат както материален, така и нематериален характер.\nСтоките са материални или нематериални икономически блага, които задоволяват човешки потребности, предназначени са за пазара и се продават по цени, покриващи напълно направените разходи на факторите на производството.\nТъй като стоките са предназначени да задоволяват човешки потребности, разгърнатата характеристика на стоката като обект на стоковата политика изисква дефиниране на понятието потребност.\nПотребността е състояние на неудовлетвореност, която изпитва човек и от която се стреми да се освободи. Потребността може да се определи и като състояние на удовлетвореност, което човек желае да продължи.\nСредствата, задоволяващи човешките потребности, се наричат блага. Благата могат да бъдат материални вещи или услуги.\nСтоките винаги са икономически блага, т.е. те са резултат от икономическата дейност на човека и са ограничени по отношение на съвкупните потребности, които задоволяват. Но не всяка икономическо благо е стока.\nПазарът от гледна точка на маркетинга е съвкупност от реални и потенциални потребители на дадена стока или съществуващото търсене на стоката.\nПод пазар на продавача (seller's market) се разбира ситуация, при която предлагането е по-малко от търсенето и следователно продавачът има по-голяма власт.\nПод пазар на купувача (buyer's market) се разбира ситуация, при която предлагането превишава търсенето.\nВ литературата са известни три равнища на стоката. При създаването на стоката идеята за нея следва да се възприема на тези три равнища, които взето в своята съвкупност, характеризират удовлетворението на потребителя. Основополагащо е първото равнище - стока по замисъл. Не него се дава отговор на въпроса, какво всъщност се купува.\nНа второто си равнище стоковото ядро "се облича" в определени физически характеристики - качество, дизайн, стил, опаковка, търговска марка. Второто равнище на стоката се нарича стока в реално изпълнение.\nТретото равнище на стоката е стока с подкрепление или така нареченият разширен продукт. В него се включват характеристики, които не са задължителни за самата стока, но са нейни физически атрибути. Това са допълнителни услуги, свързани с доставката и експлоатацията, чрез които на клиента се предоставят допълнителни изгоди.\n2. Видове стоки и специфични задачи на маркетинга\n2.1. Видове стоки в зависимост от тяхното търсене\n1. Стоки с негативно (отрицателно) търсене16 - това са нежелани от отделна група потребители стоки.\n2. Стоки с нулево търсене (липса на търсене) - това са стоки, които не се търсят.\nТри са случаите на пълна незаинтересованост към дадена стока:\nА) когато тя е загубила всякаква ценност за потребителя\nБ) когато стоката има ценност, но не за съответния географски пазар\nВ) когато пазарът не е предварително подготвен за появата на съответната стока.\nМаркетинговите усилия при стоките с нулево търсене са известни като стимулиращ маркетинг, тъй като основната им задача е да се стимулира търсенето. Тя може да се реши по три начина, съответстващи на изброените по-горе три случая.\nПървият начин е дадена стока да се "привърже" към друга потребност. Вторият начин за стимулиране на търсенето е да се създадат допълнителни условия, които да предизвикат търсене. Третият начин е да се подготви предварително пазарът за появата на нова стока.\n3. Стоки с потенциално (латентно, скрито) търсене. За тях е характерно това, че определена група потребители желаят да придобият някакво благо, което още не съществува като стока.\nПревръщането на потенциалното търсене в реално е задача на развиващия маркетинг.\n4. Стоки с намаляващо търсене. Характеризират се с това, че търсенето им в даден период намалява в сравнение с предшестващ период. Ако е налице намаляващо търсене и не се вземат мерки за изменение на предлагането, последиците за производителя ще бъдат отрицателни. По принцип целта е търсенето да се оживи. Това е основната задача на ремаркетинга.\n5. Стоките, при които съотношението между търсене и предлагане в едни периоди е в полза на търсенето, а в други периоди - в полза на предлагането, са стоки с колебаещо се (непостоянно) търсене.\n‹‹ Назад12...345...4748Напред ››


Всички бензиностанции ще докладват на НАП колко гориво са продали всеки ден | ТПП Стара Загора\nНачало Новини Актуално Всички бензиностанции ще докладват на НАП колко гориво са продали всеки ден\nВсички бензиностанции ще докладват на НАП колко гориво са продали всеки ден\nОт 1 октомври 2009 г. всички бензиностанции в България трябва да са вързани с НАП. И да отчитат всекидневно колко гориво са продали. Новият ред идва с промяна в наредба, подписана от финансовия министър Симеон Дянков. И може да се окаже едно от най-ефективните решения за справяне с контрабандата на горива. До този момент е имало показни акции, правени са проверки на границата, при производители и търговци, но те са били за няколко дни.\nИ след това всичко е тръгвало постарому. И държавата е губела по 300 - 350 млн. лв. годишно от сивия сектор в горивата, както твърдят от петролната и газова асоциация, в която членуват големите търговци и производители.\nНовото правителство също започна засилени проверки по границите при производители, вносители и дистрибутори на горива. Самият Дянков обяви, че намаленият внос на дизелово гориво след тях показвал, че делът на сивия сектор е над 85%. Според вицепремиера 98% от пазара на т. нар. базови масла също били нелегални или полулегални, след като вносът им е намалял над 60 пъти в сравнение със същия период през юли.\nШефът на митниците Ваньо Танов твърди, че вече били ясни рисковите фирми. Танов обяви още, че в данъчните складове за гориво ще се монтират измервателни уреди, които ще отчитат реалните количества и информацията ще се плаща в НАП.\nПринципно контрабандата на горива се смята за едно от най-доходоносните занимания наред с тази на алкохол и цигари. Да не говорим, че е доста по-безопасна от пласирането на наркотици. А печалбата не е по-малка. И в нея се спрягат имената на митични фигури от подземния свят, някои от тях вече покойници, а други пък бяха арестувани, но по други обвинения.\nА самите канали и начини за контрабанда на горива не са тайна дори за властите. Отдавна се знае, че за целта се използват основно пристанищата в Бургас, Варна и Русе и КПП-тата на Кулата и Калотина, пише pressboard.info, цитирайки вестник 24 часа.\nСхемите за измами са основно:\n1. Внос на горива при вдигнати бариери, когато няма никакъв контрол, но това са редки случаи и само за специални хора.\n2. Цистерни с двойни дъна - декларира се внос на един вид гориво с много по-нисък акциз, а в двойното дъно има дизел или бензин.\n3. Класически фиктивен износ, когато горивото напуска държавата само по документи.\n4. За укриване на ДДС и акцизи се използваха и бензиностанциите в безмитните зони. Твърди се, че количествата, които са минавали само през тях, са ощетявали държавата с по 100 млн. лева годишно.\n5. Занижаване на октановото число - тук печалбата идва от плащането на по-ниски мита, когато вносът е от държвата извън ЕС.\n6. Производство на място в малки рафинерии, където се смесват различни компоненти. Например внася се тежко гориво, за което се плащат доста по-ниски акцизи и мита. После чрез различни добавки се вдига октановото число и горивото става годно за продажба по бензиностанциите. Друг е въпросът какво е качеството на въпросното гориво.\n7. Производство в нелегални малки рафинерии - продукцията се продава без фактури, без да се плащат ДДС и акциз.\nИ горивата, внесени или производени по една от тези схеми, трябва да се продадат. Обикновено това става чрез малките бензиностанции. Сигурно на всеки шофьор му се е случвало да мине покрай такава и да види, че нерядко цените на горивата там са чувствително по-ниски от тези по големите вериги. И вероятно си е помислил, че те са "обирджии" заради високи цени.\nСправка с цените на едро показва, че бензиностанциите работят с около 10% рентабилност, което прави към 15 ст. на литър. От тях трябва да се покрият разходите по поддръжка на обекта, заплати на персонала, консумативи и да остане печалба. И в същото време се оказва, че малко по-встрани една малка бензиностанция ви предлага цени на дребно като тези на едро. И излиза, че собственикът й или го е ударил на социална дейност или просто продава нелеглни горива.\nЕто защо промяната в наредбата, подисана от Симеон Дянков, може да се окаже една от най-ефективните мерки.\nЗащото данъчните ще имат информация всеки ден какво количество е продала дадена бензиностанция. И съответно да поискат документи откъде е дошло това количество, дали е произведено в България или е внесено, кой е доставчикът му и на какви цени.\nСтранното в цялата ситуация е само едно - защо никое правителство до този момент не го направи. При положение че за тази мярка се говори повече от 10 години.\nПреди 6 г. дори предложението за връзване на бензиностанциите с данъчните онлайн, мина като законов текст на първо четене в бюджетната комисия.\nСлед това обаче бе отхвърлен при окончателното гласуване на промените в данъчните закони. Обясненията обикновено бяха в една насока - няма пари и техническа възможност да се изгради такава връзка.\nТогава големите в петролния бизнес дори предложиха да финансират начинанието за собствена сметка, но и това не бе прието.\nВсъщност изчисленията на експерти показват, че инвестицията е около 2000-3000 лв. за бензиностанция. Други сочат, че у нас има 2000 бензиностанции, които не са фискализирани.\nПо 3000 лв. за всяка - това прави 6 млн. лв. Пари, които държавата не искаше да похарчи въпреки реалната възможност да вземе след това 300 млн. лв. повече на година.\nПоради което всеки сам може да си отговори за нехайство от страна на депутати и министри ли е ставало въпрос, или за други интереси.\nОт 1 октомври всяка бензиностанция у нас ще трябва да подава електронно ежедневен отчет за продажбите си. Това предвижда подписаната от финансовия министър промяна в Наредба Н-18 за регистриране и отчитане на продажбите в търговските обекти. Целта е търговците на течни горива да отчитат действителните си обороти в реално време и е важна крачка към ликвидация на сивата икономика и нелегалния внос и разпространение на течни горива, обясниха от финансовото министерство, пише вестник Пари.\nГолемите дистрибутори на горива одобряват решението на министър Дянков, показа допитване на в. Пари до лидерите на пазара - Петрол, Лукойл, Шел и ОМВ. Приветствам решението, чрез което ще се спре контрабандата и ще се ликвидира сивият сектор в търговията с горива, който ощетява бюджета и изкривява пазара, коментира Митко Събев, председател на СД на Петрол Холдинг АД. Той допълни, че още преди шест години Петрол АД е призовало да се изгради интегрирана онлайн система между бензиностанциите и данъчните поделения, за да се прекрати укриването на обороти и неплащането на акцизи и ДДС. Такава е била позицията и на всички компании, членове на Българската петролна и газова асоциация.\nПо данни на браншовата асоциация у нас има над 2200 бензиностанции. Електронното отчитане ще важи за всички бензиностанции, независимо колко са големи и къде се намират на територията на страната ни. С новата мярка се очаква да се спре заличаването на паметта на касовите апарати, което е честа практика у нас за укриване на обороти и неплащане на данъци. Според оценка на асоциацията контрабандата на горива у нас е около 30%, от което държавата губи 1.44 млрд. лв. годишно.\nСпоред някои от търговците поставеният срок 1 октомври, когато трябва да започне електронното отчитане на оборотите във всички бензиностанции, е нереалистичен. Те допълниха, че липсва каквато и да било яснота как точно ще става това. Според изпълнителния директор на Шел България Камелия Славейкова ще бъде спазен скорът за ежедневно офлайн отчитане на всички търговски обекти. Тя допълнни, че трудности със заложената дата дистрибуторите щяха да имат, ако се налагаше създаването на онлайн връзка.\nВестник Пари научи, че през август по инициатива на Конфедерацията и работодателите и индустриалците в България е имало среща между големите дистрибутори на горива, големите търговски вериги, НАП и финансовото ведомство по повод въвеждането на специални електронни носители (интегрални системи), от които да не може да се трие информация.


Коментари към статия: Джамбазки към Заев от Страсбург: България води братския македонски народ напред, не Гърция!\nАвтор: Българин, 14 септември 2018 10:56:19\nТема: Джамбазки към Заев от Страсбург: България води братския македонски народ напред, не Гърция!\n"Нека нашите братя от двата бряга на Вардар знаят, че ние никога няма да ги изоставим," - казва Джамбазки. И правилно, при условие, че и нашите братя около Вардар осъзнаят, че наистина са ни братя и се държат към нас подобаващо. Защото и сега, все още, Заев прави периодично неуместни изказвания - ту за Илинденското въстание (че не било българско), ту се кланя на Гърция и Сърбия... А какво ли ще говори, ако един ден Македония наистина влезе в ЕС?


Какви са положителните характеристики на модерните ъглови дивани - Pomonet.BG - Обяви Бургас\n02.03.2022 pomDrnetpo Мебелни Обяви 0\nВсеки от нас търси мебели, които ще направят жилището му много по-уютно и комфортно с красив дизайн и различни функционалности. Най-голямо внимание обръщаме на хола в който прекарваме голяма част от свободното си време, защото там се намира меката мебел, телевизорът, секцията и всички предпоставки да се чувстваме удобно. Мебели Венус холов ъгъл с функция сън е перфектна възможност да имаме модерна мебел с допълнителни механизми. Освен като място за настаняване за всеки член от семейството ще имаме и допълнително легло, което никога не е излишно.\nЗащо да изберем нов ъглов диван с функция сън\nКогато променяме интериора и търсим нещо по-добро е правилно да се насочим към мебели, които притежават допълнителни механизми. Модерни ъглови дивани с място за сън са чудесен избор, тъй като апартаментите в момента са маломерни и стаите често не достигат. Механизмите са прецизни, което позволява дори ежедневната употреба без никакъв проблем. Подобна мебел може да се използва и когато имаме гости, които ще нощуват и искаме да ги настаним по най-добрия начин. Цената на такива артикули не е висока, предвид качеството на изработка и възможностите които дават. Не пропускайте да обзаведете практично и комфортно хола си с подобна многофункционална мебел. Venus.bg представи един такъв вариант от новата си колекция. Ъглов диван Студио с механизъм за сън и 2 бр. Ракли:\nХоловия диван разполага с функция сън чрез падащ гръб, за спокоен и пълноценен сън;\nСедалките и възглавниците за облягане са изработени от еластичен дунапрен, гърба от дамаска и хастар;\nДруга екстра към холния ъглов диван, е че разполага с две ракли – една под лежанката, другата е под диванът;\nКрасив и стилен артикул, който чудесно ще се впише във всеки интериор и ще го допълни с множеството си допълнения под формата на механизми и места за съхранение на вещи.\nДа изберем ли нов холен ъгъл онлайн\nПредлагаме ви да разгледате каталога на интернет магазина където има огромно разнообразие от дизайн и стилове, които лесно ще се впишат в съвременния интериор. Всички артикули са снабдени с така търсената и предпочитана функция сън, както и с допълнителни ракли под седалките. Винаги може да намерите намалени модели с което ще спестите част от семейния бюджет. Не се колебайте да замените старата и амортизирана мебел с нещо ново и по-добро като конструкция и функции.


Изработи коледна елха за деца с увреждания в Разград\nКлуб "Добротворци", ОУ "Иван С. Тургенев", Разград\nМисията е от 19 декември 2021 до 23 декември 2021\nПрез декември коледният дух завладява не само домовете ни, но и училищата.\nКоледа е времето на добрите пожелания, времето на веселия звън на камбанките и песните край елхата. Коледа носи усещането за нещо свидно и мило. Коледа е топлината на чувството, че всеки от нас е специален и обичан. Коледа е времето когато даряваме обич и получаваме обич.\nУчениците от четвъртите класове на ОУ „Ив.С.Тургенев“-гр.Разград станаха част от коледната магия на добрите дела и в часовете за Занимания по интереси в ЦДО изработиха специални коледни елхички с бонбонка за децата с увреждания в къщичките в жк "Орел". Представители- ученици от двата класа и образователния медиатор занесоха специалните сладки коледни елхички за децата с увреждания. Така споделиха своята съпричастност към тях, защото са убедени, че Коледа не е в скъпите подаръци. Магията на Коледа е в това да направиш някого щастлив, да го накараш да се усмихне, да се почувства значим и специален, да подадеш ръка.\nВ часовете за Занимания по интереси в ЦДО четвъртокласниците от 4 "а" и 4 "б" кл. да изработят специални коледни елхички с бонбони за децата с увреждания в къщичките в гр. Разград в жк "Орел".\nот 19.12.2021 до 23.12.2021 г.\nв ОУ "Ив.С.Тургенев"-гр. Разград.\nКоледа е времето на добрите пожелания, времето на веселия звън на камбанките и песните край елхата. Коледа носи усещането за нещо свидно и мило. Коледа е топлината на чувството, че всеки от нас е специален и обичан. Коледа е времето когато даряваме обич и получаваме обич. Магията на Коледа е в това да направиш някого щастлив, да го накараш да се усмихне, да се почувства значим и специален, да подадеш ръка.


Ивелина Петрова: Нека женската сила ни дава стимул да бъдем по-добри и смирени! | Gabrovo News\nснимка: Областната администрация – Габрово\nС Ивелина Петрова, един от най – младите заместник – областни управители в страната, се срещаме точно на 8-ми март, Международния ден на жената. Как усеща тя празника, какво е да си жена в политиката – пречи или помага това и какви са идеите, които тя иска да реализира, разговаряме с г-ж Петрова.\n– Какво е за Вас 8 – ми март, отричан от едни и обичан от други празник на жената и майката?\nОсми март е един от най-хубавите празници. На този ден празнуват майките и жените. От година и половина този ден за мен е още по-специален, тъй като и аз станах майка. Така аз празнувам като майка, в същото време почитам и моята. Желая на всички дами да съхранят здравето си, за да имат сили занапред. Нека женската сила да им дава стимул да бъдат по – добри и смирени.\n– Как ще поздравите майките днес?\nСъвместно с Областния управител г-жа Иванка Баева организираме среща с приемни майки от област Габрово. Тези майки заслужават нашите адмирации. Затова и днес ще ги поздравим. Предвижда се да се срещнем с над 30 приемни майки от областта. Срещата ще се проведе в една от детските градини в Габрово и има за цел да почете труда и достойнството на тези жени. Защото, както знаем, отглеждането на дете е много трудна задача.\n– Какво свършихте за тези две седмици от встъпването Ви в длъжност?\nС г-жа Баева работим в диалог във всички направления. Имайки предвид предстоящите избори, основен приоритет в дейността на Областния управител е провеждането на честни и прозрачни парламентарни избори. В качеството ми на заместник – областен управител аз подпомагам дейността в тази посока. Вече имахме среща с ръководството и членове на РИК, в която инициирахме среща на тема: ,,Провеждане на прозрачни и честни демократични избори 2017 г.“. Притеснения относно изборите за момента нямаме. Не са констатирани нарушения.\nРазбира се, освен с изборите се занимаваме и с много други дейности. Моята работа към момента е ориентирана най-вече по посока на култура, образование и социални дейности. Вече се срещнах с експерт от РЕКИЦ и изпратих писмо, с покана за среща до всички читалища в областта. Целта ми е да се начертае бъдещата перспектива за развитие пред читалищното дело. За мен то е изключително важно и смятам, че трябва да се работи много по тази тема.\nОсвен това с г-жа Баева смятаме да реализираме кампания против наркотиците в някои от училищата. Образователните ни кампании имат за цел превенция и повишаване на знанията на подрастващото поколение. Друг аспект на дейността по отношение на образованието ще бъде лекция на тема “Правова държава”, която имам намерение да изнеса в някое от големите училища в Габрово. Все още не са уточнени дата и място, но мисля това да се случи след изборите, с оглед на натовареността преди тях.\nМоята цел е да запозная учениците с държавата като единно цяло, в което всеки елемент има своята роля. В тази посока са размислите ми и относно развитието на областта. Искам колкото се може повече хора да се включват в масови инициативи. Сега например смятаме да реализираме базар с картини от домовете за хора с увреждания от областта. Тази идея се зароди след посещението ни в дома за стари хора с увреждания на 1-ви март. Хората там изработват изключителни произведения на изкуството. Смятам, че бихме могли да им помогнем. Надявам се да нямаме нормативни пречки в тази посока.\nДейността на настоящото ръководство на Областна администрация цели да представи инициативи, чрез които да се популяризира областта като средище на образователни, културни, социални и не на последно място спортни прояви. Дори преди няколко дни ни посети гросмайстор Веселин Топалов по покана на г-жа Баева.\n– Какви са бъдещите Ви планове за развитие на Област Габрово?\nМоите краткосрочни и дългосрочни цели са свързани с осигуряването на добри условия за връщането и реализацията на младежите в областта. Аз самата принадлежа към тях и смело мога да заявя, че това е моята кауза. Смятам, че съвместно с общините бихме могли да работим в тази посока.\n– Какво е усещането на бъдеш жена в политиката? “Полата” повече помага или пречи?\nУсещането е прекрасно. Безспорно е предизвикателство, пред което винаги съм искала да се изправя, тъй като моите интереси в областта на политиката датират още от юношеска възраст. Неслучайно съм защитила успешно бакалавърска и магистърска степен по политически науки. За мен политиката е призвание. Казвам го с цялата отговорност към това, което ми предстои.\nКъм днешна дата има достатъчно жени в политиката, за да е актуален толкова този въпрос. Те са прекалено много и дори няма нужда да давам примери. Жената в политиката не е прецедент, а нещо нормално.\nОтносно “полата” дали помага или пречи смятам, че тя е малка част от реалната политика. Всъщност “полата” е видимата част само до здрависването, след това се сяда на масата и разговорът се води като между мъже. Започнат ли важните преговори, няма значение дали е пола или панталон. Важни са качествата и уменията на двете страни.\n“Полата” помага само, ако притежателката й има развита женска интуиция. Жените са по-интуитивни от мъжете, с по-развито чувство за усет. Интуицията помага да се погледне отвъд границите на очевидното. Преди време четох, че ако молитвата е твоето послание към Бога, интуицията е Божието послание към теб. Аз вярвам в това.\nПодобни теми:8-мартакцентГабровоИвелина Петроваинтервюновини


Психологът Елена Топкарова: Хората се страхуват да не бъдат\nКак реагира психиката ни по време на социална изолация? Кой е индикаторът, че се спускаме по линията на внушението? Събеседник в предаването „#Здраве”, на Общинско радио „Гласът на Бургас“, e Елена Топкарова – психолог\nУязвима ли е психиката ни по време на социалната изолация, в която се намираме?\nНяма как социалната изолация да не окаже някакви промени по начина, по който възприемаме света, близките хората, с които общуваме. Ние сме социални същества и функционираме основно чрез комуникацията. В процеса й има много важни метафактори, сред които мимика, жестове, пози, къде точно се намираме в пространството, които в процес на социална изолация, в каквато сме, липсват. Това оказва огромно влияние, непълноценни сме.\nОт друга гледна точка, в настоящия момент, развиваме чувството, че сме овластени от външна сила. Ставаме още по-чувствителни към екзистенциални теми като свобода, самота, правото на избор, което преживяваме, че ни е отнето. Това създава допълнителни негативни емоции.\nКое е лицето на тази екзистенциална криза? Коя възрастова група й е подвластна?\nИма мнение сред колеги, които мислят, че при по-възрастното население би се отразила. В създалата се ситуация им се отнемат вече основни жизненоважни фактори, сред които разходка край морето, среща на пейката, за да обменят информация или да прочетат вестник. Това е нож с две остриета. Трябва да си зададем въпроса предпазваме ли нашите по-възрастни съграждани или напротив? Има много фактори дали даден индивид ще премине през кризата възможно най-щадящо, или ще бъде опустошен на самия финал и зависи от вътрешния или външния локус на контрол. Това е начинът, по който един човек си обяснява добрите и лошите неща, които му се случват в живота. Хората с вътрешен локус на контрол имат усещането, че владеят собствения си живот. Те са по-малко внушаеми, отговорно и рационално възприемат информацията. Докато онези с външен локус на контрол си мислят, че външните обстоятелства оказват основна роля в техния живот. Те са подчиняеми, внушаеми, търсят по-настойчиво външна подкрепа. Това е само един от факторите, по които може да се твърди дали един човек ще мине индивидуално по-леко, или по-тежко през критичната ситуация, в която битуваме към момента.\nКое трябва да ни подскаже, че сме в криза? Има ли характерна симптоматика?\nТрябва да се наблюдава съня и дали има някакви нарушения в него, дали тялото реагира по особен начин. Отделям симптомите, които следим в момента – болка в гърлото, повишена температура. Става въпрос за сърцебиене, рязко изпотяване, липса на концентрация, появата на натрапливи мисли, т.е. човек в един момент се усеща, че не мисли за нищо друго, а само за евентуална зараза, за фатален край. Натрапливите мисли са поредица от еднотипен мисловен поток. Интересно е, че самата кризисна ситуация е обща, но в нея избиват индивидуални страхове. Човекът, който е бил чувствителен към здравето си преди началото на изолацията, сега ще бъде особено чувствителен към него. Някой, който е бил прекомерно загрижен за близките си, сега ще развие страх да не ги загуби. На друг тип хора им се отключва имиджов страх. Напоследък комуникирам с такива, които не се притесняват, че ще се разболеят от корона вирус, те вярват, че ще се справят със заразата. Притесняват се да не бъдат стигматизирани като заразени.\nКато страничен ефект на изолацията, възможно ли е да бъде развито обсесивно разстройство, след което да започнем да се страхуваме от замърсяване и болести?\nВъзможное да се развие и обсесивно-компулсивно разстройство и здравна тревожност, могат да се появат и депресивни епизоди, но това не е правило. Такива разстройства се появяват и при лична криза – развод, напускане на работа. Трябва да подходим много индивидуално и абсолютно отговорно заявявам, че човешката психика е много по-силна отколкото ние предполагаме. Тя може да се справи с различни предизвикателства.\nКакъв е вашия съвет към тези хора?\nСъветвам ги да обърнат внимание на дишането, простичка и често забравяна практика, която нормализира тревожността. Става въпрос за дълбокото коремно дишане, което дава възможност да се нормализират нивата на хормоните на стреса в организма, постига се баланс в тялото. Трябва да бъдем изключително отговорни към информацията, която приемаме, да се дистанцираме от постоянно и безразборно търсене на новини свързани с темата за ковид вируса. Когато почувствате натрапливи мисли, опитайте се да префокусирате вниманието си. Проверката на нивото на внушаемост изискава самонаблюдение. Наблюдавайте как се чувствате, как реагира тялото ви, след като сте чули дадена информация. Другият вариант е, когато усетите дискомфорт, отново да насочите внимание към това, което е станало преди малко. Добър индикатор, за да видите, че сте се спуснали по линията на внушението.\nИма ли хора с такива оплаквания, които се обръщат към вас за помощ?\nИма. С тях се учим да измерваме нивото на опасност. Търсим кое е най-опасното, кое е най-страшното, което може да им се случи в този момент, в който са тревожни. Много често те виждат, че са под скалата, но умът е изключително лукав. Има един механичен принцип, който ни е заложен еволюционно, подлъгва ни, мислим си, че опасността е много по-голяма от способността ни да се справим.\nГ-жо Топкарова, къде може да бъдете открита за консултация?\nВ „Психолози Кабинет 7” се прави безплатно консултиране по темата за корона вируса. Всеки, който има някаква необходимост от такава помощ може да се обърне към нас. Аз и колежката ми Ваня Чечева ще направим всичко възможно да нормализираме едно подобно състояние, но и да научим хората сами да го правят.\nКато апел! Да не забравяме децата и да се грижим за тяхната психика, тъй като тя е изключително крехка. Трябва отговорно да подхождаме към начина, по който им предоставяме информация за всичко, което се случва в момента около тях. В по-добри времена се надявам да бъде въведен предмет по-емоционална интелигентност, за да се научат да познават и управляват емоциите си.\nПредишна публикация: Д-р Бойко Миразчийски, директор на УМБАЛ – Бургас: И четиримата пациенти с доказана коронавирусна инфекция са в много добро състояние\nСледваща публикация: Четиримата новооткрити с коронавирус са под домашно лечение.


Евакуираха Търговската гимназия заради спукан газопровод - Новини\nпубликувано на 04.10.16 в 15:03 | обновено на 04.10.16 в 15:05\nТърговската гимназия беше евакуирана спешно към 14,15 ч, заради силна миризма на газ. Сигналът е подаден от директорката на учебното заведение Славейка Иванова.\nДиректорът на Търговската гимназия Славейка Иванова\nТя обяви пред Радио Пловдив, че положението е под контрол и всички около 600 присъствали ученици са изведени от сградата на училището. Няма пострадали и обгазени, но в сградата продължава да се чувства миризма, обясни Иванова.\nАварията е станала при ремонта на ул. "Гладстон" до новостроящ се МОЛ. При работите е спукан газопровод при отклонението от улицата към гимназията. След намеса на пожарната и екипи на Аварийно-спасителния отряд пробивът е бил запушен.\nСлед 15 часа движението по бул. "Руски" бе възстановено, има и нормален достъп до Търговската гимназия. Утре занятията продължават в нормален график, поясни директорката.\nРадио Пловдив Новини газопровод евакуация инцидент Търговска гимназия


Надлез рухна в Мексико и взе жертви. МВнР с последна информация дали има пострадали българи - Нова Вест\nНачало Свят Надлез рухна в Мексико и взе жертви. МВнР с последна информация дали...\nНадлез рухна в Мексико и взе жертви. МВнР с последна информация дали има пострадали българи\nТрагедия в Мексико. Има жертви и много пострадали.\nНадлез рухна в мексиканската столица в момент, в който по него е преминавало метрото, предадоха световните агенции. Според последните данни се съобщава за най-малко 15 загинали и 70 ранени, предаде Ройтерс. Инцидентът е станал тази нощ на участъка между станциите Оливос и Тесонко. Причините за трагедията засега са неизвестни.\nНяма данни за пострадали български граждани при инцидента в метрото на Мексико сити\nПредишна статияДнес отдаваме почит пред великото дело на Гоце Делчев. Поклон\nСледваща статияСветли вторник е: Молим се на Богородица и спазваме строги обичаи


Майка осъди сина си за 1 милион долара\nВърховният съд на Тайван нареди на мъж да плати близо един милион щатски долара на своята майка за отглеждането му и финансовата подкрепа по време на следването, съобщи Би Би Си. През 1997 година двамата сключили договор, когато той е бил на 20 години.\nВ него е било записано, че синът трябва да плаща на майка си 60% от месечното си възнаграждение, след като започне работа по специалността си – дентална медицина.\nМайката обаче завела дело, защото това не се случило и синът й отказвал да й помага финансово. В съда мъжът се аргументира, че е неправилно да се иска финансова възвръщаемост за отглеждането на дете.


Дългогодишният архиерейски наместник на Петричка духовна околия отец Ангел Кочев се оказа сменен – front.bg\nДългогодишният архиерейски наместник на Петричка духовна околия отец Ангел Кочев се оказа сменен\nВярващи в защита на своя свещеник. Жители на община Петрич започнаха подписка в подкрепа на отец Ангел Кочев, след като стана ясно, че дългогодишният архиерейски наместник на Петричка духовна околия е сменен. Миряните не разбират какви точно са причините за отстраняването му и защо не се казват открито.\nСъбраните подписи в защита на свещеника отец Ангел са 5000. Големият протест ще се проведе в неделя, в двора на църквата, по време на службата на неврокопския митрополит Серафим. Той ще трябва да представи новия архирейски наместник. Миряните се заканват, че няма да влязат в храма.\nВ събота те ще се съберат на входа на гробищния парк в Петрич, отново в знак на недоволство. Неврокопската митрополия не даде официална позиция за причините за това решение. Вероятно една от тях е напредналата възраст на свещеника, който е над 70 години.\nОткриват специализиран снежен парк в Пампорово\nЧЕЗ, EVN, ЕНЕРГО-ПРО са вътре! Кой ще плати загубите им?!


Онлайн шоколадова неделя - Бонбони "Вулкан" с chef Пламен Бранков - Pastry.bg\nНачало » Курсове » Онлайн шоколадова неделя – Бонбони „Вулкан“ с chef Пламен Бранков\nОнлайн шоколадова неделя – Бонбони „Вулкан“ с chef Пламен Бранков\nПървата „Онлайн шоколадова неделя“ на Pastry Academy започва с курс за бонбони „Вулкан“.\nChef Пламен Бранков ще ви представи истинска симфония от вкусове. Той ще напълни шоколадовите черупки с три вида ганаш.\nЩе ви изненада с вкусови комбинации като кокос, мента и лайм. А защо не с жасмин, джинджър и лимон?!\nЩе научите как да приготвяте и ганаш със солен карамел, кардамон и кафеен ликьор „Калуа“.\nPastry Academy подарява на всеки, който закупи билет за курса Бонбони „Вулкан“ от Онлайн шоколадовата неделя, безплатно участие в „Chefs chocolate table“ с chefs Ради Стамболов, Павел Павлов и Пламен Бранков.\nКурсът е подходящ за всички, които искат да научат повече за работата с шоколад.\nЩе можете да задавате въпроси и да получите отговори от chef Пламен Бранков.\nНеобходими продукти и пособия за курс „Бонбони Вулкан“ с шеф Пламен Бранков:\nГанаш със солен карамел, кардамон и ликьор каула\nЧерен шоколад 65 %\nГанаш с жасмин, джинджифил и лимон\nСметана 35 %\nЧерен шоколад 70 %\nГанаш с кокос, мента и лайм


Търсене за 'глобяват'\nВ Гърция глобяват и за бавно шофиране\n26 април 2022 | 12:27\nГръцкото законодателство не предвижда санкции само за шофьори, които превишават ограниченията на скоростта, но и наказва тези, които карат бавно. 80 евро глоба заплашва всеки водач на МПС в Гърция ако шофира под допустимата скорост по магистрала, пише “Труд”. Правилникът за движение по пътищата посочва максималното ограничение на скоростта по магистрали и скоростни пътища, която е с >> повече\n12 януари 2022 | 12:47\nПремиерът на френскоезичната канадска провинция Квебек обяви, че пълнолетните й жители, които отказват да се ваксинират срещу коронавируса, ще бъдат глобявани, предаде Асошиейтед прес. Според Франсоа Лього неваксинирането води до последици за здравната система и не трябва всички жители на Квебек да плащат цената за това. Премиерът поясни, че глобата ще се прилага само за хора, които не могат >> повече\nГлобяват собствениците на нерегистрираните кучета в Гоце Делчев\n18 април 2021 | 12:09\nОбщинска администрация – гр. Гоце Делчев уведомява собствениците на кучета за задълженията им като притежатели на домашни любимци. Съгласно Закона за ветеринарномедицинската дейност собствениците на кучета са задължени: 1. Да представят кучетата, навършили 6-седмична възраст, на регистриран ветеринарен лекар, който упражнява ветеринарномедицинска практика във ветеринарномедицинско заведен >> повече\nГлобяват инвалиди в Благоевград, паркирали в „синя зона”, без да бъдат предупредени за промени в правилата\n10 април 2021 | 15:21\nИнвалиди, паркирали на обозначени за тях места в „синя зона” в Благоевград, алармираха, че от седмица намират колите си закопчани със скоби. Потърпевши сигнализираха във вестник „Струма“, че без да бъдат предупредени за промени в правилата, са били глобени от служители на общинската фирма „Паркинги и гаражи“ и са се почувствали засрамени и унижени. На въпрос >> повече\nГлобяват 4-мата полицаи за купона в Сандански\nИма нарушение на противоепидемичните мерки при среднощното полицейско парти край Сандански и ще има наказани. Глоби ще бъдат наложени както на четиримата служители на реда, така и на всички гости на тържеството, посочиха от Регионалната здравна инспекция в Благоевград. Санкциите ще бъдат между 300 и 1000 лева. Собственикът на заведението пък, приютило празнув >> повече\nВнимание! Измама след границата в Турция! Лъжеполицаи глобяват българи за маски\nНеприятна история сподели потребителка на мрежата. Преди дни нейният съпруг преминава границата с Турция и почти веднага е спрян от "полицаи". Те са му поискали 40 лева глоба заради това, че не е носил маска в колата си. Жената разбира, че съпруга ѝ е измамен от свои познати, запознати със подобна "схема". Цел на измамниците са коли с българска регистрация, в които има малко пътници. Тя съве >> повече\n22 юни 2020 | 12:30\nСъставят актове на ГЕРБ и БСП заради неспазване на мерките срещу коронавируса. „Ще ги глобим с максималната сума от 3000 лв. затова, че са допуснали събирания на много хора на закрито без спазване на отстояние и носене на маски. В резултат на това имаме заразени хора. Същото ще направим с Националния стадион „Васил Левски” поради това, че не бяха изпълнени изис >> повече\nОт понеделник - 17 февруари, шофьорите, които пътуват по републиканската пътна мрежа без валидна електронна винетка, ще бъдат санкционирани и чрез камерите на тол системата. Това съобщиха от Агенция "Пътна инфраструктура" (АПИ). Нарушителите ще бъдат снимани и автоматично ще влизат в базата с данни. Ако в същия ден бъдат спрени на пътя от мобилните екипи на тол контрола, ще имат възможност >> повече\nПътна полиция напомня на водачите да обърнат специално внимание на състоянието на гумите на техните превозни средства, съобщиха от пресцентъра на МВР. Според Закона за движение по пътищата, движещите се по пътя пътни превозни средства трябва да бъдат с гуми, предназначени за зимни условия, или с гуми с дълбочина на протектора не по-малка или равна на 4 mm през периода от 15 ноември до 1 март На >> повече


Тема спорт - Хебър мина чисто през Левски\nХебър мина чисто през Левски\nХебър отново излезе начело в родното волейболно първенство. Съставът на Атанас Петров удари Левски с 3:0 гейма в първия двубой от 14-ия кръг на Суперлигата. Това позволи на тигрите да изместят временно Нефтохимик от лидерската позиция преди днешния мач на шампионите с Пирин Разлог.\nГостите от София показаха сериозни съпротивителни сили, въпреки че бяха значително затруднени от кадровите неприятности, които изпитват. Наставникът Андрей Жеков не можеше да разчита на Смилен Мляков, Теодор Богданов, Методи Ананиев и Ивайло Лалов, които се оплакват от различни здравословни проблеми. Дори и така обаче сините не се дадоха без бой, като могат да съжаляват, че изпуснаха аванс във втората част. Тогава се наложи и Георги Братоев да влиза от пейката, за да помага на тигрите, като се има предвид, че бе оставен първоначално да почива за сметка на Любомир Агонцев.\nДомакините очаквано доминираха при мрежата, където постигнаха 10 блокади, 5 от които на Теодор Тодоров. Те изпълняваха и много солиден сервис, като записаха 8 аса, а четири от тях бяха дело на Брадли Гънтър. Именно канадецът се отличи с изявите си вчера, постигайки 22 точки (65% в атака). За Левски Трифон Лапков завърши с 19 (80% в атака), въпреки че преди срещата той също се оплакваше от здравословен проблем.\nПоражението е трето поредно за сините в първенството. Те обаче остават на шеста позиция, като ще се надяват Марек да отстъпи днес при визитата си на Монтана, за да продължат гонитбата с дупничани за петото място.\nХЕБЪР – ЛЕВСКИ\t3:0\nХЕБЪР: Алексиев 6, Агонцев, Ляфтов 3, Гънтър 22, Къртев 9, Т. Тодоров 9 (Д. Иванов - либеро, Ненчев, М. Симеонов 1, Г. Братоев, А. Симеонов)\nЛЕВСКИ: Вълчинов 12, М. Димов 6, Макгивърн 5, Люцканов 2, Раев, Лапков 19 (Д. Колев - либеро, А. Николов 5)\nСъдии: И. Иванов, Салабашян\nЗала „Васил Левски”, Пазарджик, 650 зрители


Crow How Country Guest House - НАЙ-НИСКИ ЦЕНИ от agoda.com\nRydal Road, Rydal, Амбълсайд, Великобритания - Покажи на картата\n"Gill and Andrew who recently took over running the business..."\nИкономична двойна стая с душ (Economy Double Room with Shower )\nВ близост Rydal Ембълсайд Near Sawrey Ембълсайд\nCrow How Country Guest House е перфектен избор за пътуващи, които желаят да почувстват духа на Амбълсайд. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВ Crow How Country Guest House отличното обслужване и достъпните съоръжения допринасят за Вашия незабравим престой. Подбор на съоръжения от най-висока класа като съхраняване на багаж, зала за пушачи, общ салон/телевизионна зона, са на разположение за Вас в хотела.\nКато допълнение всяка хотелска стая предлага широка гама от удобства. Много от стаите са с хидромасажна вана, отопление, будилник, iPod докинг станция, телевизор, за да удовлетворят и най-изискания вкус. Хотелът разполага с множество уникални възможности за отдих, като например градина. Каквито и да са поводите за Вашето пътуване,Crow How Country Guest House е най-доброто място за престой, което можете да изберете в Амбълсайд.\nВсички типове туристи (347) Двойка (315) Самостоятелно пътуващ (8) Семейство с малки деца (1) Семейство с големи деца (4) Група (16)


Нова потресаваща версия за убийството в София - Нюз2\nНова потресаваща версия за убийството в София\n9:20ч. - 08.04.2021 Севделина Ковачева Крими 0\nНай-вероятно убийството на бизнесмена Николай Драгополов е било поръчково и след проведено доста внимателно наблюдение. Това заяви по Нова телевизия бившият директор на СДВР Валери Йорданов.\n„Всички елементи водят към изпълнение на поръчка и бих казал, че това е проведено доста внимателно като наблюдение. Не е еднократно наблюдавано мястото, проучено е и къде е най-удобно да се извършено престъплението“, смята той.\n„Самата подготовка зависи от маршрута и поведението на набелязания човек. Около 3-4 дни е следен най-вероятно човекът. Мястото е подбрано добре, защото е оживено и има достатъчно много посоки за оттегляне“, обясни Йорданов.\n„По всяка вероятност е имал и съучастник, който е наблюдавал директно жертвата при излизането й от автокъщата. Той може да е помогнал и при оттеглянето“, предположи Йорданов.\n„Възможно е да е поръчка от чужбина. Това е доста скъпо нещо. Нашите изпълнения на убийства са доста шумни, а тук виждаме едно стриктно изпълнение, както по отношение на организацията, така и по отношение на самата стрелба – няма пострадали“, обясни експертът.\nТой поясни, че не знае колко струва една такава поръчка, но едно време цените са варирали между 50 000 и 300 000 лева.\n„За съжаление, в случая един от свидетелите е дете, което е много неприятно в отношение на психологическото състояние на детето. Това доказва каква е емоционалната същност на такъв тип престъпници. Той просто приема поръчката, изпълнява я и си взима парите“, каза Йорданов.\n„Това си е един занаят. Не бих се наел да направя психологически профил на един поръчков убиец, но това са безскрупулни хора, които умеят да не влагат излишни чувства“, каза той.\n„Поръчителят е по-лош човек от извършителя, защото той е с ясното съзнание за какво плаща – за смърт“, категоричен е Йорданов.


Джеф Безос изкарва $13 милиарда за ден по време на пандемията\nСпоред информация от Bloomberg, богатството на Джеф Безос се е увеличило с 13 милиарда долара този понеделник, което прави общата сума $189.3 милиарда. Това е най-голямото увеличение за ден, откакто агенцията води своя Billionaire Index.\nТова увеличение отчасти се дължи на увеличаването на цената на някои технологични компании на стоковия пазар (Microsoft +4.3%; Tesla +9.5%). Акциите на Amazon са поскъпнали със 73% сравнение с миналата година по това време заради значително увеличеното онлайн пазаруване. Личното богатство на Безос е нараснало със $74.4 милиарда от началото на годината. В същото време условията за служителите, които сега имат повече работа от всякога, не са се подобрили. Дори са се влошили в някои случаи.\nПроучване, направено през април, показва, че 34 от 170-те най-богати милиардери са добавили „десетки милиони“ през тази година към вече огромните си средства. В случая на Джеф Безос това са $25 милиарда печалба между 1 януари и 15 април тази година. За сравнение брутният вътрешен продукт на Хондурас донесе на страната 23.9 милиарда долара за цялата 2018 година.\nДокладът предупреждава още, че милиардерите ще излязат като големите победители от тази пандемия, като много от тях няма да усетят икономическата криза или дори ще забогатеят още повече. Голяма роля в това играят и данъчните облекчения за тях, които от 1980 г. до 2018 са понижили данъците за богатите със 79%.


Tontis- Lymphoma _StaraZagora2017.pdf 13.6MB 222 downloads ,\nTontis- Skin Tumors _StaraZagora2017.pdf 7.36MB 185 downloads,\nTontis- Tumor Surgical Path _StaraZagora2017.pdf 10.62MB 139 downloads\nCustomer Complaints Bulgaria.pdf 5.9MB 121 downloads,\nP&L.pdf 2.91MB 183 downloads\nAcute abdomen.pdf 12.96MB 168 downloads\nEverything you always wanted about Thorax.pdf 3.41MB 121 downloads\nShoulder Selected Conditions.pdf 3.95MB 132 downloads\nDogs and cats cutaneous fungal infections-Stara Zagora.pdf 61.09MB 171 downloads\nCase Presentation BG 2017.pdf 2.9MB 119 downloads\nКлиничен случай.pdf 1.43MB 209 downloads\nСеминар vvc 2017.pdf 3.15MB 180 downloads\nspinal VVC za foruma.pdf 10.78MB 116 downloads\nTIVA za foruma.pdf 5.55MB 124 downloads\nvvc2017-myclinicalcase.pdf 6.5MB 149 downloads\nrp_the_pain_manager_vol_01_web.pdf 1.49MB 125 downloads\nbasic_osteosynthesis_lab.pdf 272.3KB 1074 downloads\n#50768 Академия ВИП - 2018\nPosted by adelchev на 28 February 2018 - 11:38 AM\n#50767 Академия ВИП - 2018\nPosted by д-р Красен Пенчев на 27 February 2018 - 09:08 PM\n#50688 Otitis Media - кокер спаниол\nPosted by д-р Йовко Хараланов на 09 January 2018 - 03:57 PM\n#50661 Камъни в пик.мехур и вероятна неоплазия на простата\nPosted by д-р Йовко Хараланов на 28 November 2017 - 05:09 PM\nТова е едно 12 годишно куче от дребна порода. Стопаните дойдоха в клиниката с информацията, че откриват кръв по постелката върху, която кучето спи, но не знаят от къде идва тази кръв.\nЕто находката след прегледа с ехографа. Има две камъчета в пикочния мехур и вижте двата дяла на простата. Единият дял е около 3 пъти по-голям от другия. Това е причина да мислим, че става дума за неоплазия на простата.\n#50059 Образувание в пик. мехур\nPosted by д-р Йовко Хараланов на 10 February 2017 - 02:45 PM\nВчера оперирах това куче. Оказа се полипоподобно образувание захванато на дръжка към стената на мехура.


548. Да нарисуваш шантав вятър\nДнес няма колонка. Днес има един настръхнал Иван и един самодоволен Богданов, който се усмихва от ъгъла - казах ли ти!\nА вчера имахме случай. Случай, който се мъчи да промени най-основния закон в Буквите - тук се обсъждат литературни произведения, а не техните автори.\nДълги години сме спорили затова, много хора си тръгваха несъгласни с това, защото нали разбирате, че е къде по-готино, а и лесно да обсъдиш „къв михлюзин е автора", отколкото да направиш анализ на творбата му, да обсъдиш римите, ритъмът, поантата и прочие.\nТо и затова другите сайтове са по-посещавания - виртуалният листопад е най-търсения.\nПреди много години имахме избор и го направихме - и той беше да не превръщаме сайта в място за сплетни и запознанства.\nТръгнахме по най-стръмния и труден път и резултатите показаха, че сме прави.\nЗатова заплахи, като вчерашната не действат.\nНакратко за случая - много хора се осмелиха днес да ми държат тон, защо сме качили стихотворението на Мизантроп „Ще нарисувам този шантав вятър" - http://www.bukvite.bg/poem.php?docid=81854, в Ателието.\nНе, че стихотворението било лошо, но видите ли, Мизантроп правел скандали в разни други сайтове и не било добре да го подкрепяме, щото видите ли...\nКачването в Ателието е субективен фактор и винаги сме готови да обсъдим дали едно произведение има нужните качества, за да бъде там. За това е разработена системата на отзивите.\nС Мизантроп не се познавам лично, не съм водил някаква кореспонденция и честно казано не съм в течение къде и какво прави извън сайта. Това няма значение.\nАко Мизантроп беше нарушил правилата на сайта, щеше да се понесе съответните санкции. Но да проявяваме предубеждения към някой, само защото някъде другаде той имал държание, което не одобрявате, не е политика на сайта. Няма и да бъде.\nВсички компромиси, които сме правили някога в едната или в другата посока, са ни създавали сериозни проблеми в последствие.\nИ една официална забележка към дамата, която днес употреби израза - „Мисля да му изтриеш "безценния" коментар", че такива изказвания може да прави, само ако някога купи сайта. Дотогава за това следват санкции.


С 15% ще се повиши железопътният трафик заради тунела под Босфора - bTV Новините\nС 15% ще се повиши железопътният трафик заради тунела под Босфора\nДължината му е 13,6 км и преминава на дълбочина от 56 м\nПубликувано в 16:50 ч. 31.10.2013 г. - Обновено в 17:43 ч. 31.10.2013 г.\nС пускането на тунела под Босфора очакваме железопътният трафик да се повиши с 15 на сто още през първата година, отчита генералният директор на НК "Железопътна инфраструктура" Милчо Ламбрев, цитиран от пресслужбата на компанията.\n„Затова и ние бързаме, за да можем да изградим нашата отсечка турската граница-Свиленград-Пловдив-София-Драгоман. Така страната ни ще привлече транзитните товари, което ще ни донесе много приходи”, категоричен е генералният директор на НКЖИ.\nЖелезопътният тунел Мармарай под Босфора, който бе открит на 29 октомври, е един от най-големите за Турция транспортни проекти. Проектът Мармарай стартира преди 9 години. Общата му стойност е 5 милиарда долара. Дължината на тунела е 13,6 км и преминава на дълбочина от 56 метра под земята. Това е най-краткият и най-бързият път между Европа и Азия.\nПреди Гран при на Турция: Албън срещу Гасли на моста (ВИДЕО)


Кой е Стивън Петков? - TribunaPlovdiv.bg: Спортни новини, Локомотив (Пловдив), Ботев (Пловдив) и други\nКой е Стивън Петков?\nДнес 22-годишният софиянец Стивън Петков подписа двугодишен договор с тима на Ботев (Пд) и така се превърна в петото ново попълнение на „канарчетата“ през това лято.\nСтивън е роден в град София през 1995г. на 7 май 1995г. Има по-голям брат, който е бивш ватерполист. На 3 години той започва да се занимава с футбол. Шест години по-късно се премества в София.Там продължава своето образование в 166 СУ „Васил Левски“, където завършва Средно образование.\nФутболната си кариера започва едва на 4 години. След няколко тренировки в училище е забелязан от ръководството на ОФК Ботев (Враца), където тренира 2 години.\nДобрите ми изяви не остават незабелязани и на 9 години Стивън изкарва проби в Левски и е одобрен. За всички юношески формации, в които взема участие, играчът записва 106 мача, 76 гола и 93 асистенции.\nДебютът си в мъжкия футбол прави срещу Калиакра (Каварна), заменяйки Тони Калво. За престоя си при сините Петков записва седем мача.\nСтивън е трансфериран в Лудогорец (Разград) срещу сумата от 108 000 лв, но по-сериозно изпъква в Берое (Стара Загора), където преминава под ръководството на Петър Хубчев. Там играчът записва 18 мача и едно попадение.\nСледва престой в тима на Монтана. През сезон 2016/2017 става голмайстор на тима с 8 гола и влиза в историята на клуба, като изиграва 23 мача (22 мача за Първа лига и 1 за Купата), 8 гола (7 за Първв лига и 1 за Купата) и 2 асистенции (1 за Първа лига и 1 за Купата).\nОФИЦИАЛНО: Стивън Петков е играч на Ботев (Пд)!